# Årsmelding for turn og barneidrettsgruppa 2017

**1. Styret**

Turn- og barneidrettsgruppa har i år vore samansett slik:

Leiar: Ann-Hege Eines

Nestleiar: Pim Kaldenbach

Kasserar: Dagfinn Bentås

Styremedlem: Hrafnhildur Ýr Elvarsdóttir

Styremedlem: Trine Grøttebø

Styremedlem: Sara Akeren

# 2. Møter

Styret har berre hatt årsmøte i 2017. Ved saker som treng avgjersle av styret, har me teke det pr.epost.

**3. Medlemstal**

Turn- og barneidrettsgruppa har rundt 200 medlemar fordelt på barneidrett, trening på airtrack og trampett, spinning, basistrening og pilates. Alderen på medlemane i turngruppa er frå 6 år til 70.

**4. Aktivitetar**

**Barneidrett 1.-2. klasse og 3.-4.klasse**

Trenarar: 1.- og 2.klasse har delt ansvaret mellom alle foreldra i klassen. I tillegg har desse to vore faste trenarar: Siri Lagmannsås og Ann-Hege Eines

Barneidretten har treningar torsdagar. Her får dei prøvd seg på mellom anna airtrack, trampett, symjing og ulike ballspel og leikar. Me har fått til eit samarbeid med dei ulike særidrettane som kjem 3-4 gonger per sesong og hjelper til. Dette har fungert bra.

**Turn 4.-5. klasse og 6. - 10. klasse**

Trenarar: Trine Grøttebø, Brita Einemo , Åslaug Kaardal Golf, Sari Kumppula, Helene Maristuen, Ingrid Hval, Cecilie Christiansen, Olav Ødegård, Magne Netland og Ann-Hege Eines

Nytt av året er at me har opna opp for at 4.klasse kan byrje på turn. Det har vore svært populært, og har ført til at me har hatt ein oppgang i tal born på turn.

På treningane trenar me i hovudsak airtrack og trampett, men me prøver å få inn ein styrkebit i tillegg. Det er rundt 50 ungar/ungdomar til saman på desse partia.

**Spinning**

Trenar: Brita Einemo

I året som har gått har det vore litt dugnadsarbeid på spinninggruppa for å kunne komme inn i 2.etasje på klubbhuset. Me starta ny spinningsesong hausten 2017 i nye lokale i klubbhuset, og er svært godt nøgde med det!

Me har hatt 2 spinningtimar i veka. Dette er eit populært tilbod, og det er ofte lange ventelister. Det er rundt 50 aktive på spinningen.

**Basistrening**

Trenar: Pim Kaldenbach

På basistreninga har det vore rundt 30 aktive i løpet av året. Me har ein treningstime i veka. Basistreninga er kondisjon/styrketrening som passar for alle aldrar og alle nivå. Desse timane er lokalisert i hallen.

**Pilates**

Trenar: Josefina Unger

Pilates vart avslutta våren 2017.

Pilates i er i hovudsak styrketrening. Fokus er statisk styrke og ikkje dynamisk styrke. Pilatestreninga var tysdagar i hallen, og det var 2 parti. Eit nybyrjarparti, og eit for dei som var litt meir drivne. Det var rundt 20 aktive på desse to partia.

**5. Utdanning**

I 2017 hadde me 6 stk som tok trenar 1 kurs i trampett, og 2 stk som tok idèkurs på airtrack.

I tillegg hadde me 2 stk som var på hjelpetrenarkurs på Sandane.

**7. Oppvisningar**

I 2017 vart det ikkje barneturnstemne på oss. Me skulle eigentleg til Måløy, men grunna stengt tunell og lang omkøyring valgte me å avlysa barneturnstemnet. Turnarane fekk syna seg fram på Lærdalsmarknaden.

Me hadde i tillegg ei juleoppvisning før jul, der alle fekk synt fram kva me har øvd på i løpet av hausten.

**7. KM**

For fyrste gong har Lærdal delteke med eigen tropp i KM. Det var 5 jenter i alderen 11-12 år som deltok i både tumbling og trampett under KM i Øvre Årdal. Det var ei bratt læringskurve for både turnarar og trenarar, men det var veldig moro å delta!

**8. Avslutning**

2017 har vore eit bra treningsår med mykje treningsglede.

All ære til dei flotte trenarane me har! Dei legg ned ein enorm mengde arbeid i førebuingar og treningar. Takk for ein strålande innsats! ☺

Lærdal, 10.mars 2018

Turngruppa LIL

Ann-Hege Eines